Comencen els tallers gratuïts de la Regidoria de Joventut i Infància dirigits a jóvens i adolescents
07 de juliol 2020

![Imagen 1](/media/gljdm5k3/88mini_talleres_juventud.jpg)![Imagen 2](/media/fqkpusjy/c_guillermo-sampedro-r.jpg)

Els tallers gratuïts de la Regidoria de Joventut i Infància dirigits a jóvens d'entre 16 i 30 anys comencen esta mateixa vesprada. Tots els tallers requerixen d'inscripció a través del [web](https://aytosagunto.apuntate.online/pio/).

  

El primer dels tallers serà el de la disciplina de fitness Cubbà hui, dimarts 7 de juliol, de 20 a 21 hores en el Casal Jove. Este taller es repetirà el 14, el 21 i el 28 de juliol a la mateixa hora. A més també hi haurà tallers de cuina italiana, el 8 de juliol; llatina, el 15 de juliol; vegana, el 22 de juliol, i thai el 29 de juliol, també en el Casal Jove.

A estos tallers se'ls sumen els de fotografia SOMNUS que tindran lloc en el Casal Jove els dilluns 13, 20 i 27 de juliol de 19 a 21 hores i tractaran el flaix i la llum contínua, el retrat urbà i l'hora blava en la fotografia, respectivament; i els de disseny que seran en línia. El primer d'estos serà _La càmera lúcida: Fotografia, dibuix i emocions_ i s'utilitzarà la càmera fotogràfica del mòbil com a ferramenta per a treballar emocions que poden haver sorgit durant l'experiència del confinament. El taller es desenvoluparà en una sessió de dos hores i mitja diumenge, 12 de juliol, des de les 16 hores, i estarà enfocada en l'exploració d'emocions i expressions identitàries. Es tracta d'una activitat virtual que serà dinamitzada a través d'una telefonada de vídeo grupal a través de l'aplicació Zoom. Les inscripcions finalitzaran el 8 de juliol.

  

El segon serà _Disseny creatiu amb Canva_ que tindrà una duració de 15 hores i es desenvoluparà al ritme que l'alumnat considere. Este taller serà totalment pràctic i l'alumnat aprendrà a dissenyar presentacions, aconseguirà crear currículums que destaquen, etc. El tercer d'estos cursos serà el de _Crear el teu propi blog amb Wordpress_ i tindrà una duració de 15 hores. S’hi aprendrà a utilitzar esta aplicació per a la creació de blogs en línia.

  

El regidor de Joventut i Infància, Guillermo Sampedro, ha declarat que «**llancem els tallers per a jóvens d'entre 16 i 30 anys com a complement d'oci formatiu, per a millorar els coneixements de cuina saludable, de fotografia, de ball esportiu i fins i tot de disseny gràfic. Són tallers en què combinem l'aprenentatge d'estes matèries però sempre de manera lúdica i divertida**». 

  

A més d'estos tallers, Joventut ha inclòs en la seua programació d'oci per a este estiu dos iniciatives. En primer lloc, el taller d'astronomia _Un viatge per l'Univers_, dirigit a tots els públics, per al pròxim 20 de juliol a les 21 hores a la muntanya de Sant Cristóbal per a conéixer els misteris i secrets de l'univers i del cel nocturn i el joc de fugida _L'estranya desaparició del Sr Kawasaki i el futur d’AHM_ ambientat en el patrimoni industrial de la ciutat i enfocat a jóvens d'entre 14 i 30 anys, que tindrà lloc el 25 de juliol a les 22 hores en el Casino Recreatiu i Cultural del Port Sagunt.

  

![](/media/uwsiwezv/88c_talleres_juventud.jpg)  

*   [](http://www.facebook.com/sharer.php?u=https://aytosagunto.es/va/actualitat/comencen-els-tallers-gratuits-de-la-regidoria-de-joventut-i-infancia-dirigits-a-jovens-i-adolescents/ "Facebook")
*   [](http://twitter.com/share?url=https://aytosagunto.es/va/actualitat/comencen-els-tallers-gratuits-de-la-regidoria-de-joventut-i-infancia-dirigits-a-jovens-i-adolescents/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/comencen-els-tallers-gratuits-de-la-regidoria-de-joventut-i-infancia-dirigits-a-jovens-i-adolescents/ "Linked In")
*   [](mailto:?body=https://aytosagunto.es/va/actualitat/comencen-els-tallers-gratuits-de-la-regidoria-de-joventut-i-infancia-dirigits-a-jovens-i-adolescents/)